‎(ซีรีส์จาก NETFLIX)
‎สิ่งที่ผมกำลังเสนอคือ ‎มีบางอย่างที่เราควรยอมรับ
‎ว่าเป็นอารยธรรมล้ำหน้าที่เคยเกิดขึ้นในยุคน้ำแข็ง
‎ผมไม่ได้บอกว่าพวกเขาบินไปถึงดวงจันทร์
‎สิ่งที่ผมจะพูดคือพวกเขาล้ำหน้า
‎ในแง่ความรู้ทางวิทยาศาสตร์
‎ความรู้เรื่องโลก ความรู้เรื่องจักรวาล
‎กว่าที่เราถูกสอนไว้
‎และความสามารถทางวิศวกรรม ‎อย่างน่าประหลาด
‎อย่างสถานที่ที่ผมกำลังมุ่งหน้าไป ‎ในแคว้นคัปปาโดเกียของตุรกี
‎มีหลุมหลบภัยโบราณลึกลงไปใต้ดิน…
‎ที่สร้างขึ้นเพื่อให้คนหลายพันคน ‎ไม่ใช่แค่ไม่กี่คน
‎นักประวัติศาสตร์ทั่วไป ‎โต้แย้งถึงวัตถุประสงค์ของมันมานาน
‎แต่ผมเชื่อว่ามันอาจอธิบายได้ว่า
‎อารยธรรมโบราณที่หายไปที่ผมตามหา ‎หายไปได้อย่างไร
‎นี่คือเรื่องราวของเดอรินกูยู
‎(เหมันต์อันตราย)
‎ผมมาถึงแคว้นในตุรกีที่เรียกว่าคัปปาโดเกีย
‎ประมาณ 380 กิโลเมตรทางตะวันตกเฉียงเหนือ ‎ของกำแพงวงลึกลับแห่งโกเบคลี เทเป…
‎(โกเบคลี เทเป ตุรกี)
‎ซึ่งถูกจงใจฝัง
‎เพื่อรำลึกถึงการเกิดหายนะครั้งใหญ่ ‎ช่วงสิ้นยุคน้ำแข็ง
‎หลายล้านปีก่อน พื้นที่ในแคว้นนี้เปลี่ยนไป
‎เพราะภูเขาไฟระเบิดหลายครั้ง ‎ทิ้งไว้เพียงเถ้าถ่านทับซ้อนกัน
‎ซึ่งกดทับกันหลายพันปี ‎จนกลายเป็นหินเนื้ออ่อนที่เรียกว่าหินทัฟฟ์
‎หินที่สึกกร่อนเพราะสภาพอากาศได้ง่าย
‎จนเกิดสิ่งที่คนท้องถิ่นเรียกว่า ‎"ปล่องไฟนางฟ้า"
‎แต่หินนั้นยังสามารถก่อสร้าง
‎หนึ่งในโครงการขนาดใหญ่ ‎ที่ยิ่งใหญ่ที่สุดแห่งหนึ่ง
‎ที่มนุษยชาติเคยพบเจอ ‎ลึกลงไปใต้หินเนื้ออ่อนนี้ได้อีกด้วย
‎เพียงไม่กี่กิโลเมตรจากจุดที่ผมยืนอยู่
‎มีการค้นพบเมืองลึกลับที่ซ่อนอยู่ ‎ซึ่งถูกสร้างขึ้นหลายพันปีก่อน
‎มันเป็นผลงานของอารยธรรมที่ยังระบุไม่ได้
‎แต่เกิดขึ้นเพราะความกลัวอย่างชัดเจน
‎คำถามสำคัญคือ กลัวอะไร
‎เดอรินกูยู เมืองที่ใกล้ที่สุดดูไม่โดดเด่นอะไร
‎แต่ในปี 1963 นักพัฒนา ‎ที่ปรับปรุงบ้านที่นี่ทุบทะลุพื้น
‎แล้วพบอุโมงค์ลึกที่นำไปสู่โลกที่ถูกลืม
‎มันยากที่จะเชื่อว่า ‎ขณะที่เดินบนถนนฝุ่นตลบบนเมืองเล็กๆ นี้
‎สิ่งที่ถูกเจาะลงไปในหินดานใต้เท้าผม
‎คือสิ่งก่อสร้างใต้ดินโบราณ ‎ที่ลึกลับ ซับซ้อน และใหญ่โต
‎ถ้าคุณกลัวที่แคบ ก็ระวังหน่อยแล้วกัน
‎เราจะเข้าไปใต้ดิน
‎ที่นี่คือเมืองใต้ดินแห่งเดอรินกูยู
‎(เดอรินกูยู)
‎อุโมงค์หินและห้องต่างๆ ต่อเนื่องกัน
‎ลาดชันลึกลงไป 85 เมตรใต้พื้นผิว…
‎ทำให้เกิดห้องและอุโมงค์ 18 ชั้น
‎ทั้งหมดถูกเจาะทะลุหินด้วยขวานมือ
‎โพรงไม่มีแบบแผน
‎ที่บางครั้งทะลุไปยังพื้นที่เปิดขนาดใหญ่
‎จากด้านใน เป็นไปไม่ได้เลย ‎ที่จะเข้าใจขนาดของสถานที่นี้
‎แต่พื้นที่ส่วนใหญ่ของเมืองใต้ดินแห่งนี้ ‎ถูกทำเป็นผังขึ้นมา
‎และถ้าเราไม่นับหินที่อยู่ในพื้นที่
‎เราจะเห็นเป็นผังของเมือง
‎และมันน่าประหลาดใจมาก
‎มันเป็นเหมือนรังมดขนาดตัวมนุษย์ ‎ที่มีถ้ำและอุโมงค์ใต้ดิน
‎ครอบคลุมพื้นที่สี่ตารางกิโลเมตร
‎เพื่อให้มีอากาศถ่ายเท ‎เดอรินกูยูมีท่ออากาศ 15,000 ท่อต่อขึ้นด้านบน
‎เชื่อมต่อชั้นบนสุดกับพื้นโลก…
‎และทางเดินแนวตรงกว่า 50 ทาง
‎บ้างก็ยาวลงไปเจอน้ำต่ำกว่าพื้นผิว 85 เมตร…
‎อันเป็นที่มาของชื่อสิ่งก่อสร้างซับซ้อนนี้
‎เดอรินกูยูหมายความว่า "บ่อน้ำลึก"
‎ความซับซ้อนทางสถาปัตยกรรม ‎อันชาญฉลาดของมันน่าทึ่งมาก
‎คำนวณแล้วว่าเดอรินกูยูจุคนได้ถึง 20,000 คน
‎แต่ยังมีคำถาม
‎คนที่ไหน เมื่อไหร่ และทำไม
‎มันยากที่จะรู้ได้อย่างชัดเจน
‎เพราะเดอรินกูยูเป็นเหมือนจุดเกิดเหตุ ‎ที่ถูกทับถมมาหลายชั่วอายุคน
‎(ตุรกี ซีเรีย)
‎หลายวัฒนธรรมที่ผ่านมายังภูมิภาคนี้ของตุรกี
‎(คัปปาโดเกีย)
‎หลายศตวรรษที่คัปปาโดเกีย ‎ครอบคลุมสถานที่สำคัญ…
‎(เนฟเชฮีร์ เดอรินกูยู)
‎ตามเส้นทางสายไหมอันเป็นตำนาน ‎ซึ่งเชื่อมต่อเอเชียสู่ยุโรป
‎ในสมัยกษัตริย์อเล็กซานเดอร์มหาราช
‎(เส้นทางสายไหม)
‎เซวิม ทอคเดอเมียร์ นักวิชาการตุรกี
‎เป็นผู้เชี่ยวชาญของอุโมงค์เดอรินกูยู ‎และผู้อยู่อาศัยมากมายของมัน
‎(เซวิม ทอคเดอเมียร์ ‎ผู้อำนวยการพิพิธภัณฑ์)
‎แคว้นนี้เป็นที่อยู่ของอารยธรรมมากมาย
‎ถ้าเรานับตั้งแต่ต้น
‎มีชาวฮิตไทต์
‎แล้วก็มีชาวฟรีเจีย แล้วก็ชาวเปอร์เซีย
‎อาณาจักรคัปปาโดเกีย
‎อาณาจักรโรมัน
‎ผู้คนทั้งหมดซึ่งผ่านมาใช้พื้นที่
‎มันถูกใช้จนถึงยุคออตโตมัน
‎(ค.ศ. 1400)
‎ตอนค้นพบอุโมงค์ครั้งแรก
‎นักโบราณคดีพบวัตถุโบราณ ‎ที่ชาวคริสเตียนช่วงแรกทิ้งไว้
‎และในชั้นที่ลึกลงไป มีห้องประชุมลับ
‎ที่ขุดโดยมีเพดานโค้งคล้ายโบสถ์
‎ทฤษฎีตั้งต้น
‎ซึ่งนักประวัติศาสตร์ยึดถือจนถึงปัจจุบันคือ
‎อุโมงค์ใต้เดอรินกูยู
‎ถูกสร้างขึ้นโดยชาวคริสเตียนในศตวรรษที่เจ็ด…
‎(ค.ศ. 650)
‎เพื่อซ่อนตัวจากชาวอาหรับที่กำลังรุกราน
‎มันเป็นเรื่องเล่าที่ถูกใจนักท่องเที่ยวชาวตะวันตก
‎แต่มันผิดถนัด
‎การขุดหลังจากนั้นพบหลักฐานของคน ‎ที่เคยใช้เมืองใต้ดินแห่งนี้
‎ย้อนไปไกลถึง 800 ปีก่อนคริสตกาล…
‎(750 ปีก่อนคริสตกาล)
‎หลายร้อยปีก่อนชาวคริสเตียนมาถึงที่นี่
‎เราพบโบราณสถานแบบนี้ ‎ครั้งแล้วครั้งเล่ารอบโลก
‎มีความเชื่อสำคัญที่ได้จากข้อมูลจากนักโบราณคดี
‎และครั้งแล้วครั้งเล่าความเชื่อนั้นไม่ถูกต้อง
‎ผิดจากความจริง
‎พิสูจน์ว่าผิดด้วยการขุด แต่ก็ยังไม่ยอมเปลี่ยน
‎อย่าเชื่อประกาศที่ออกมา ลงมือเองดีกว่า
‎อย่าพึ่งคนที่เรียกว่าผู้เชี่ยวชาญ
‎มีหลายวัฒนธรรมที่เคยใช้อุโมงค์เหล่านี้ ‎ในช่วงหลายศตวรรษ
‎แต่สิ่งที่ผมอยากรู้คือ ‎ใครเป็นคนเริ่มโครงการน่าทึ่งแห่งนี้
‎มันเก่าแก่ขนาดไหน
‎ฮูซาม ซูเลย์มานกิล นักประวัติศาสตร์ ‎สำรวจที่นี่มาหลายทศวรรษ
‎เพื่อไขที่มาลึกลับของมัน
‎พอผมได้เห็นเดอรินกูยูและความซับซ้อนของมัน ‎ผมถึงกับฉงน
‎คุณคิดว่าโครงการนี้เริ่มสร้างเมื่อไหร่
‎มีทฤษฎีเกี่ยวกับมันหลายทฤษฎี…
‎(ฮูซาม ซูเลย์มานกิล ‎นักประวัติศาสตร์)
‎แต่ไม่มีอันไหนพิสูจน์ทางวิทยาศาสตร์ได้เลย
‎ครับ
‎พวกเขาไม่เจอข้อมูลเป็นลายลักษณ์อักษรใดๆ
‎พวกเขาไม่พบวัตถุของแท้ใดๆ ‎ที่ใช้ระบุช่วงเวลาได้
‎มีการระบุช่วงเวลาไว้บ้างมั้ย
‎เท่าที่ผมรู้ ไม่มีการระบุช่วงเวลาไว้
‎มันน่าทึ่งมาก
‎ดังนั้นช่วงเวลายังเป็นปริศนาสำคัญอยู่
‎ผมมีทฤษฎีของผมเอง
‎แต่ฮูซามเสนอช่วงเวลา
‎ที่อ้างอิงจากวัฒนธรรมเก่าแก่ที่สุด ‎เท่าที่รู้ว่าเคยใช้ถ้ำเหล่านี้
‎ทฤษฎีที่น่าเชื่อถือที่สุดในความคิดของผมคือ
‎ราว 800 ปีก่อนคริสตกาล
‎ในเวลานั้น ภูมิภาคนี้ของโลก
‎มีคนที่เรียกว่าชาวฟรีเจียอาศัยอยู่
‎ผู้ซึ่งกำลังถูกรุกราน ‎โดยชาวแอสซีเรียจากอีกอาณาจักรหนึ่ง
‎เรารู้ว่ามีกองทัพแอสซีเรียจำนวนมาก ‎เดินทางมาทางตะวันออกเฉียงใต้
‎ชาวฟรีเจียคงมองดูกองทัพที่รุกราน ‎ด้วยความหวาดกลัว
‎ชาวแอสซีเรียขึ้นชื่อว่าชอบถลกหนังนักโทษ
‎เสียบหัวประจาน และเผาเด็กทั้งเป็น
‎ตามบันทึกในภายหลัง
‎เมื่อผู้รุกรานชาวแอสซีเรีย ‎เดินเท้าเข้าต่อสู้กับคนในหุบเขาแห่งนี้
‎พวกเขาแปลกใจกับ ‎กลยุทธ์อันสร้างสรรค์ของผู้ปกป้องดินแดน
‎ชาวฟรีเจียสู้กับทหารแอสซีเรีย
‎ด้วยการรบแบบกองโจร
‎ด้วยการจู่โจมกองทัพศัตรูในบริเวณที่ไม่คาดคิด
‎พอกองทัพศัตรูเริ่มไล่พวกเขา
‎พวกเขาจะเข้ามาที่นี่เพื่อซ่อนตัว
‎มันเป็นกลยุทธ์การรบแบบกองโจรที่ใช้มายาวนาน
‎อุโมงค์คล้ายกันถูกขุดพบ ‎ในเวียดกงทางใต้ของเวียดนาม
‎และกลุ่มขบถอัฟกันใช้วิธีเดียวกัน
‎เพื่อซ่อนตัวจากทหารโซเวียตที่เหนือกว่า ‎และกองทัพสหรัฐฯ ที่รุกรานหลังจากนั้น
‎ตำแหน่งทางการแห่งนี้
‎ซึ่งชาวฟรีเจียขุดอุโมงค์เหล่านี้ ‎ให้เป็นฐานทัพลับ
‎ดูเหมือนจะพิสูจน์ได้จาก ‎หนึ่งในลักษณะที่ชาญฉลาดกว่าของที่นี่…
‎จานหินขนาดใหญ่ที่เลื่อนเข้าไปในตำแหน่งได้
‎เพื่อปิดทางเข้าออก
‎ประตูเลื่อนได้เหล่านี้ ‎มีเส้นผ่าศูนย์กลางยาวถึงเมตรครึ่ง
‎และน้ำหนักสูงถึงครึ่งตัน
‎พื้นผิวด้านในของจานมีรูอยู่
‎เมื่อสอดหินล็อกขนาดเล็กกว่าเข้าไป ‎แล้วใช้เป็นมือจับ จะเลื่อนปิดประตูได้
‎กลายเป็นสิ่งกีดขวางอันแนบเนียน ‎ที่ยากที่ศัตรูจะฝ่าเข้ามาได้
‎แต่ชาวฟรีเจียสร้างประตูชาญฉลาดเหล่านี้จริงๆ
‎หรือมันมีอยู่แล้วกันแน่
‎พวกมันสร้างจากเถ้าถ่านกดทับเดียวกับ
‎ที่สร้างปล่องไฟนางฟ้า
‎หินเนื้อนิ่มเดียวกับที่ทำให้ ‎มีคนขุดทั้งหมดนี้ได้ตั้งแต่แรก
‎พวกมันคือประตูปิดเพื่อกั้นแต่ละชั้นออกจากกัน
‎ซึ่งต้องใช้วิศวกรรมล้ำสมัยเพื่อสร้างมันให้พอดี
‎แต่หินมีเนื้อนิ่ม
‎และผู้บุกรุกที่มีทั้งค้อนและสิ่ว
‎สามารถพังผ่านเข้ามาได้อย่างง่ายดาย
‎ทำให้ความพยายาม ‎ในการสร้างสิ่งก่อสร้างหินนี้เปล่าประโยชน์
‎ผมเริ่มสงสัยว่าพวกมันถูกออกแบบมา ‎เพื่อใช้กันมนุษย์ผู้รุกรานจริงหรือไม่
‎สำหรับผม ตรงนี้ดูไม่เหมือนป้อมเพื่อป้องกันตัว
‎แต่เหมือนวิธีอันหลักแหลม ‎ในการกันแต่ละส่วนให้มีความเป็นส่วนตัว
‎หรือเพื่อกันไม่ให้ไฟลาม
‎แม้ว่าที่นี่จะถูกสร้างเป็นฐานทัพ
‎ทำไมถึงต้องขุดที่นี่
‎ที่นี่ไม่มีอะไรให้ปกป้อง
‎ไม่มีการตั้งรกราก
‎บนพื้นดินในเดอรินกูยูจนถึงปี 1830
‎ความเชื่อที่ว่าที่นี่เป็นสถานที่ซึ่ง ‎ผู้คนมาซ่อนตัวจากกองทัพผู้รุกราน
‎ไม่ค่อยสมเหตุสมผลสำหรับผม
‎เมื่อกองทัพที่รุกรานมาถึงดินแดนหนึ่ง
‎พวกเขามาเพื่อยึดครองดินแดนแห่งนั้น
‎สิ่งที่พวกเขาต้องทำคือปิดกั้นทางเข้า ‎แล้วรอจนกว่าคุณจะตายด้วยความหิวโหย
‎ดังนั้นแนวคิดนั้นจึงไม่สมเหตุสมผลเลย
‎ในความคิดของผม ‎ผมคิดว่านักวิชาการเลยเถิดไปมาก
‎ที่บอกว่าที่นี่เก่าแก่ 800 ปีก่อนคริสตกาล
‎เพราะนั่นเป็นช่วงเวลาแรกสุด ‎ที่เราพบผู้คนที่ใช้มัน
‎ครับ
‎แต่เราไม่รู้แน่ชัดว่าพวกเขาสร้างมัน
‎มันอาจถูกสร้างไว้แล้ว
‎เป็นไปได้เพราะมันยังเป็นปริศนาอยู่
‎- มันเป็นแค่ทฤษฎีที่น่าเชื่อถือที่สุด… ‎- ครับ
‎ไม่ใช่ทฤษฎีที่ถูกต้องเพียงทฤษฎีเดียว
‎ช่วงเวลาของเมืองใต้ดินแห่งนี้
‎ไม่ชัดเจนพอๆ กับความเป็นไปได้ ‎ที่นักโบราณคดีจะระบุช่วงเวลาให้มัน
‎ช่วงเวลาที่เสนอมาทั้งหมด ‎มาจากการใช้สถานที่ในยุคต่างๆ
‎ความจริงที่ว่าผมอยู่ในบ้านหลังหนึ่งในวันนี้
‎ไม่ได้แปลว่ามันถูกสร้างทันทีที่ผมย้ายเข้าไปมัน
‎มันเป็นความเชื่อ ‎ที่ทำให้ผมสงสัยถึงช่วงเวลาของอุโมงค์เหล่านี้
‎เป็นไปได้มั้ยที่มันจะเก่าแก่กว่า
‎เก่าแก่กว่าที่ทฤษฎีที่รู้กันว่าไว้มาก
‎เหตุผลในการสร้าง ‎ไม่ใช่เพื่อซ่อนตัวจากกองทัพที่รุกราน
‎แต่เพื่อซ่อนตัวจากอย่างอื่นใช่หรือไม่
‎ในชั้นที่เก่าแก่ที่สุด ชั้นที่ใกล้พื้นผิวที่สุด
‎ห้องไม่ได้ถูกออกแบบมาเพื่อการป้องกัน
‎แต่เพื่อใช้ชีวิตประจำวัน
‎เมืองใต้ดินถูกจัดระเบียบให้มนุษย์ได้พักอาศัย
‎หรือเรียกว่าเพื่อชีวิตประจำวัน
‎และเพราะเหตุนี้จึงมีทรัพยากรครบครัน
‎เริ่มจากครัว พื้นที่เก็บของ ‎ไปจนถึงพื้นที่นั่งเล่น
‎มีส่วนที่เรารู้ว่าพวกเขาจะใช้ประกอบอาหาร
‎และเรารู้ว่าพวกเขาสร้างปล่องไฟเล็กๆ ขึ้น
‎บนชั้นทางเข้า มีบางห้องที่เรียกว่าเป็นคอก
‎สัตว์ถือเป็นทรัพย์สินมีค่าของคนเหล่านั้น
‎บริเวณหนึ่งถูกระบุว่าเป็นโรงทำไวน์โบราณ
‎ที่ซึ่งใช้บดองุ่น
‎อุโมงค์ใช้เป็นตู้เก็บไวน์ชั้นดีได้เลย
‎อุณหภูมิอยู่ในระดับที่ค่อนข้างสบาย
‎ไม่ว่าบนพื้นดินจะร้อนหรือหนาวแค่ไหน
‎อาหารจะคงความสดข้างล่างนี่ได้นานกว่า
‎มันชัดเจนว่าเดอรินกูยูถูกสร้างขึ้น ‎เพื่อใช้งานโดยคนจำนวนมาก
‎มันเป็นหลุมหลบภัยใต้ดิน
‎(เชเยนน์เมาเทนคอมเพล็กซ์ สหรัฐอเมริกา)
‎คิดถึงตัวอย่างสมัยใหม่
‎ซึ่งมนุษย์ได้สร้างที่พักอาศัยใต้ดินขนาดใหญ่
‎เชเยนน์เมาเทนคอมเพล็กซ์ในโคโลราโด
‎(ตี้เซียเฉิง ประเทศจีน)
‎อุโมงค์ตี้เซียเฉิงถูกขุดไว้ใต้ปักกิ่ง
‎(ศูนย์ปฏิบัติการฉุกเฉินของประธานาธิบดี ‎สหรัฐอเมริกา)
‎ศูนย์ปฏิบัติการฉุกเฉินของประธานาธิบดี ‎ใต้ทำเนียบขาว
‎ไม่มีอันไหนเลยที่ถูกสร้าง ‎เพื่อป้องกันตัวจากกองทัพที่รุกราน
‎พวกมันถูกสร้างเป็นที่หลบภัย
‎เพื่อรักษาชีวิตในกรณีที่มีภัยคุกคามจากข้างบน
‎ผมคิดว่านั่นคือสิ่งที่เกิดขึ้น…
‎ที่เดอรินกูยู
‎แต่ผมยังเชื่ออีกว่าหลุมหลบภัยนี้ ‎ถูกสร้างขึ้นนานกว่า
‎ที่นักโบราณคดีเต็มใจพิจารณา
‎มีเหตุการณ์ที่บ่งชี้ว่า
‎เดอรินกูยูอาจเก่าแก่ถึงยุคน้ำแข็งสุดท้าย
‎มันเป็นเพราะร่องรอยที่บ่งบอกเรื่องราว ‎ซึ่งถูกทิ้งไว้โดยขวานมือ
‎บนผนังของเดอรินกูยู
‎เพียง 1.6 กิโลเมตรนอกเดอรินกูยู
‎นักโบราณคดีชาวตุรกีที่กำลังสำรวจพื้นแม่น้ำโบราณ
‎พบขวานมือและเครื่องมือหินหลายชิ้น
‎ซึ่งเก่าแก่ถึงราว 9,500 ปีก่อนคริสตกาล
‎ช่วงสิ้นยุคน้ำแข็งสุดท้าย
‎เครื่องมือชนิดเดียวกับที่
‎สร้างห้องที่เก่าแก่และตื้นที่สุดของเดอรินกูยู
‎(คาราฮาน เทเป ตุรกี)
‎คิดถึงห้องกึ่งใต้ดินที่คาราฮาน เทเป
‎ไม่ถึง 500 กิโลเมตรจากที่นี่
‎ด้วยเสาที่คล้ายกันกับ
‎การเกิดตามธรรมชาติ ‎ของปล่องไฟนางฟ้าแห่งคัปปาโดเกีย
‎เนื่องจากไม่มีใครโต้แย้งว่า
‎ห้องนี้ถูกสร้างช่วงสิ้นยุคหินสุดท้าย
‎ไม่มีเหตุผลว่าทำไมเดอรินกูยู
‎ไม่สามารถถูกสร้างขึ้นในเวลาเดียวกัน
‎เมื่อเดอรินกูยูเผยให้เห็น ‎ความลึกและความซับซ้อนของมัน
‎สิ่งที่ยากที่จะมองข้ามคือขนาดอันใหญ่โตของพื้นที่
‎และความพยายามมหาศาล ‎ในการสร้างอุโมงค์ตั้งแต่แรก
‎สิ่งที่ทำให้ผลงานทางวิศวกรรมแห่งนี้ ‎ยิ่งใหญ่ขึ้นไปอีกก็คือ
‎ที่นี่ไม่ใช่เมืองใต้ดินแห่งเดียวในคัปปาโดเกีย
‎ในปี 2013 คนงานก่อสร้างบังเอิญเจอกับ
‎อุโมงค์อีกชุดในเนฟเชฮีร์
‎ห่างออกไปกว่า 27 กิโลเมตร
‎สิ่งที่พวกเขาพบคือเมืองใต้ดิน ‎ที่ใหญ่กว่าเดอรินกูยูเสียอีก
‎จากนั้น เมืองใต้ดินหลายแห่งก็ถูกค้นพบ
‎(ตุรกี ซีเรีย)
‎ความจริงอันน่าตกตะลึงอยู่ที่นี่ในคัปปาโดเกีย…
‎(คัปปาโดเกีย เดอรินกูยู)
‎นักโบราณคดีพบเมืองใต้ดินเช่นนี้ 36 แห่ง
‎หากเรานับเมืองที่มีเพียงสองชั้นด้วย
‎จำนวนเพิ่มขึ้นถึง 200 เมือง
‎หนึ่งในเมืองใต้ดินเหล่านี้ ‎ที่ห่างจากเดอรินกูยูเพียงแปดกิโลเมตร
‎มีความลับอันน่าทึ่งซ่อนอยู่
‎อุโมงค์ที่ไคมักลีลึกถึงแปดชั้น
‎บนพื้นที่กว้างกว่าเดอรินกูยู
‎อ้างอิงตามจำนวนห้องเก็บของ ‎ที่เจาะไว้ในฝาผนัง
‎นักโบราณคดีเชื่อว่า ‎หลุมหลบภัยแห่งนี้อาจจุคนได้ถึง 3,500 คน
‎แต่ลักษณะที่น่าทึ่งที่สุดของไคมักลี ‎พบได้ลึกลงไปในชั้นที่สาม
‎อุโมงค์ใต้ดินที่ยาวไปไกลมาก
‎ปัจจุบันมันผ่านไปไม่ได้แล้ว
‎แต่อุโมงค์ตันแห่งนี้ถูกอ้างว่า ‎เชื่อมต่อไคมักลีกับเดอรินกูยู
‎เป็นทางตรงระยะประมาณแปดกิโลเมตร
‎ที่จริง นักโบราณคดียืนยันแล้วว่า
‎เมืองซับซ้อนใต้ดินอย่างน้อยหกแห่ง ‎ในคัปปาโดเกีย
‎เชื่อมต่อถึงกันโดยทางใต้ดินลักษณะคล้ายกัน
‎ในความคิดของผม สิ่งนี้เปลี่ยนแปลงทุกอย่าง
‎เขาวงกตใต้ดินเหล่านี้ไม่ใช่เพียง ‎หลุมหลบภัยอิสระจากกัน
‎พวกมันเป็นส่วนหนึ่ง ‎ของโครงการขนาดใหญ่ที่เป็นวงกว้าง
‎เชื่อมโยงสถานที่คล้ายกันหลายสิบแห่ง ‎ที่กระจัดกระจายอยู่รอบแคว้น
‎(คัปปาโดเกีย)
‎มีเพียงวัฒนธรรมที่กระตือรือร้นมากเท่านั้น ‎ที่จะทำงานแบบนี้ได้
‎ภัยคุกคามแบบไหนจะน่ากลัว
‎ถึงขั้นทำให้คนทั้งหมด
‎น่าจะหลายแสนคน ‎เจาะเมืองใต้ดินเพื่อสร้างชีวิตใหม่
‎ต้องมีคำอธิบายอื่นว่า ‎ทำไมสถานที่เหล่านี้ถึงถูกสร้างขึ้น
‎ที่สมเหตุสมผลกว่า ‎การซ่อนตัวจากกองทัพที่รุกราน
‎คำตอบอาจอยู่ใน ‎หนึ่งในตำนานเก่าแก่ที่สุดของแคว้นนี้
‎ที่เก่าแก่หลายพันปีของชาวโซโรอัสเตรียน
‎พวกเขาเป็นชาวมุสลิมบางส่วนของคัปปาโดเกีย
‎ผู้ศรัทธาในศาสนาเรียกว่าซูฟี
‎หนึ่งในสิ่งที่เหลือไม่กี่อย่าง ‎ของวัฒนธรรมโบราณแห่งโซโรแอสเตรียน
‎โซโรแอสเตอร์ ศาสดาชาวเปอร์เซียโบราณ ‎ก่อตั้งสิ่งที่บางคนอ้างว่า
‎เป็นศาสนาที่เก่าแก่ที่สุดของโลก ‎ที่นับถือกันมาอย่างต่อเนื่อง
‎ข้อความศักดิ์สิทธิ์ของมัน ‎อ้างอิงถึงเมืองใต้ดินที่เหมือนกับเดอรินกูยู
‎ซึ่งบอกเราอย่างชัดเจนว่า ‎ทำไมมันถึงถูกสร้างขึ้นและใครสร้างมัน
‎โซโรแอสเตอร์พูดถึงกษัตริย์พระองค์แรก ‎และผู้ก่อตั้งอารยธรรม
‎ชายที่มีชื่อว่ายีม่า
‎วันหนึ่งในขณะที่ยีม่ายืนอยู่ข้างแม่น้ำ
‎อาฮูรา มาซด้า เทพผู้ยิ่งใหญ่ ‎ปรากฏตัวต่อหน้าเขาพร้อมเตือนถึงลางร้าย
‎ไม่ใช่อุทกภัย แต่เป็นเหมันต์อันตราย
‎เขาบอกยีม่าให้สร้างวาร่า ‎ซึ่งก็คือที่พักใต้ดินขนาดใหญ่
‎เขาต้องนำชาย หญิง และสัตว์ที่ดีที่สุด
‎อย่างละสองเข้าไปในนั้น
‎ยีม่าต้องเก็บเมล็ดของต้นไม้และผลไม้ทุกชนิด
‎เพื่อให้มีเสบียงไม่รู้จบ ‎จนกว่าเหมันต์อันตรายจะผ่านไป
‎อ๋อ และข้อความศักดิ์สิทธิ์ยังบอกเราด้วยว่า
‎การเริ่มต้นของฤดูหนาวแสนอันตรายนี้ ‎จะรู้ได้จากงูบนท้องฟ้า
‎วาร่าตามตำนานนี้
‎ฟังดูเหมือนเมืองใต้ดินที่เราพบในคัปปาโดเกีย
‎แต่นักประวัติศาสตร์ทั่วไป ‎ปฏิเสธที่จะยอมรับความเชื่อมโยง
‎ตำนานยีม่าเป็นเพียงหนึ่งในตำนาน
‎ซึ่งโบราณคดีเห็นว่าไม่มีความหมายอะไร
‎แต่มันพูดถึงฤดูหนาวอันหนาวเหน็บที่ตามมา
‎อย่างที่นักธรณีวิทยาได้ยืนยันแล้วว่า
‎มีช่วงที่เกิดอุทกภัยครั้งใหญ่ ‎ระหว่างที่มียังเกอร์ ดรายอัส
‎คล้ายกับที่บรรยายไว้ในตำนาน
‎พวกเขายังกล่าวด้วยว่า ‎หลังจากนั้นอุณหภูมิทั่วโลกตกลง
‎เหมันต์อันตรายนั่นเอง
‎แล้วก็มีรายละเอียด ‎ที่เชื่อมโยงการเริ่มต้นเหมันต์อันตราย
‎กับการปรากฏตัวของงูยักษ์บนท้องฟ้า
‎เช่นเดียวกับงูที่เราเจอ ‎ในตำนานของแอซเท็กโบราณ
‎หรือของอีโรควอย
‎งูมักเกี่ยวข้องกับหายนะ
‎ผมยังคิดถึงเสาเหล่านั้นที่โกเบคลี เทเป
‎ที่เต็มไปด้วยภาพแกะสลักของงู ‎ที่คล้ายกับตกลงมาจากท้องฟ้า
‎หรืองูที่แกะสลักไว้ใน ‎มหาวิหารจกันติยาของมอลตา
‎หรือเนินพญานาคในทวีปอเมริกาเหนือ
‎แน่นอน นักโบราณคดีไม่ยอมเชื่อมโยงสัญลักษณ์ ‎และประเพณีโบราณเหล่านี้
‎จากแต่ละมุมของโลกเข้าด้วยกัน…
‎(โซชิคาลโค เม็กซิโก)
‎อย่าว่าแต่เหตุการณ์เดียวเลย
‎เราได้เห็นโครงสร้าง ‎ที่ต่างกันและไม่ควรเกี่ยวข้องกัน
‎ทั่วโลก
‎ที่ดูจะได้รับประโยชน์จากมรดกความรู้เก่าแก่มาก
‎(มอลตา)
‎ความรู้คล้ายกันที่ไม่รู้ต้นกำเนิด
‎การตีความอันน่าตื่นตะลึงคือ ‎ในยุคน้ำแข็ง
‎อารยธรรมล้ำหน้าที่มีอิทธิพลไปทั่วโลก
‎เกิดขึ้นพร้อมกับคนเก็บของป่าล่าสัตว์ ‎ที่เรารู้กันว่ามีตัวตนในช่วงเวลานั้น
‎อารยธรรมซึ่งถูกทำลายไป
‎ในหายนะลึกลับของยังเกอร์ ดรายอัส
‎เป็นไปได้มั้ยที่การอ้างอิงถึงงูเหล่านี้ ‎เป็นส่วนหนึ่งของมรดกนั้นด้วย
‎คำเตือนที่ทิ้งไว้โดยผู้รอดชีวิต
‎สำหรับผม สิ่งสำคัญคือมนุษย์เราเป็นเผ่าพันธุ์ที่ขี้ลืม
‎ลืมแม้กระทั่งหายนะที่เกิดขึ้น
‎ช่วงสิ้นยุคน้ำแข็งสุดท้าย
‎ซึ่งเราลืมช่วงเวลาสำคัญในเรื่องราวของเราเอง
‎และนั่นอาจเป็นปัญหาใหญ่ ‎เพราะเช่นเดียวกับตำนานมากมายเหล่านี้
‎เรื่องสุดท้ายเกี่ยวกับยีม่า ‎จบลงด้วยคำเตือนจากเทพ
‎ว่าวันหนึ่ง หายนะคล้ายกันจะกลับมา
‎เป็นไปได้มั้ย
‎นานแล้วที่มันยังคงเป็นความลับว่า ‎อะไรทำให้เกิดอุทกภัย
‎ไฟไหม้ และอุณหภูมิโลกที่ต่ำลง ‎ของยังเกอร์ ดรายอัส
‎แต่หลักฐานทางธรณีวิทยาบ่งชี้ ‎ถึงความเป็นไปได้อันน่ากลัว
‎หลักฐานที่ยังเห็นอยู่ในปัจจุบัน
‎ในพื้นที่ที่มีร่องรองก่อนยุคประวัติศาสตร์อเมริกา
‎ที่ซึ่งเป็นจุดหมายถัดไปของผม
‎ผมค่อนข้างเชื่อว่าต้นกำเนิดของสัญลักษณ์งู
‎เกี่ยวข้องกับงูบนท้องฟ้า
‎ที่เราเรียกว่าดาวหาง
‎คำบรรยายโดย พรทินา ตั้งสัจจะวิฑูรย์